Ο παπατρέχας

Ο παπατρέχας είναι μια ελληνική κωμική ταινία του 1966, σε παραγωγή Θανάση Βέγγου και σε σκηνοθεσία Ερρίκου Θαλασσινού. Το σενάριο γράφτηκε από τον Ναπολέοντα Ελευθερίου.

Πλοκή 

Ο Πολύδωρος Λαγός, θυρωρός μιας πολυκατοικίας της πρωτεύουσας, τρέχει και δεν φτάνει, προκειμένου να εξυπηρετήσει όλους τους ένοικους της πολυκατοικίας, για να εξοικονομήσει χρήματα να παντρέψει τις έξι αδερφές του (τη θρησκευόμενη Μαρία, τη μοντέρνα Ναυσικά, την καλλίφωνη μαγείρισσα Τερψιθέα, την ωραία Ελένη, τη μελετηρή Αικατερίνη, την πολυλογού Αλεξάνδρα) και την γεροντοκόρη θεία του, την Καλλιόπη.  Ακολουθεί ανελέητο κυνήγι γαμπρών και γάμων, με σκοπό να πάρει και αυτός σειρά και να παντρευτεί τη Χαρίκλεια Ανωγιαννάκη, την καλή του, της οποίας οι ιδιαίτερα αυστηρών αρχών εννιά αδελφοί από την Κρήτη πιέζουν τον Πολύδωρο για τον γάμο και τον εκβιάζουν μέσω του Μανώλη, του ενός από αυτούς, ότι θα δώσουν τη Χαρίκλεια σε άλλον.

Διανομή
Θανάσης Βέγγος....Πολύδωρος Λαγός
Σούλη Σαμπάχ....Τερψιθέα Λαγού (η νοικοκυρά)
Ηρώ Κυριακάκη....Μαρία Λαγού (η θεούσα)
Μαρία Σολδάτου....Ελένη Λαγού (η όμορφη)
Κατερίνα Γιουλάκη....Αλεξάνδρα Λαγού (η γλωσσού)
Κία Μπόζου....Κατίνα Λαγού (η μελετηρή)
Νίτσα Μαρούδα....Ναυσικά "Νάνσυ" Λαγού (η τεντιμπόισα)
Ταϋγέτη....θεία Καλλιόπη
Φραντζέσκα Αλεξάνδρου....Χαρίκλεια Ανωγειανάκη (αρραβωνιαστικιά Πολύδωρου)
Νίκος Φέρμας...Μανώλης Ανωγειανάκης (αδελφός Χαρίκλειας, πυροσβέστης)
Λαυρέντης Διανέλλος....Τηλέμαχος (ομογενής από την Κωνσταντινούπολη)
Τάκης Μηλιάδης....Αδαμάντιος (Μαθηματικός & σύζυγος Κατίνας)
Σπύρος Κωνσταντόπουλος....Μικές (κουρέας & σύζυγος Αλεξάνδρας)
Κώστας Μεντής....Ναπολέων Αβεσσαλώμ Ελευθερίου (φύλακας αρχαιοτήτων & σύζυγος Τερψιθέας)
Μιχάλης Μπαλής....Πάρης (ανιψιός Τηλέμαχου, σερβιτόρος & σύζυγος Ελένης)
Πέτρος Πανταζής....Ρίνγκο (μηχανικός αυτοκινήτων & σύζυγος Νάνσυς)
Στράτος Παχής....Δωρόθεος (ιεροψάλτης & σύζυγος Μαρίας)
Μήτση Κωνσταντάρα....κα Κατσάμπεη (ένοικος πολυκατοικίας)
Αθηνά Μερτύρη....δις Κουφοπούλου (ένοικος πολυκατοικίας)
Ρένα Πασχαλίδου....κα Καλλιακούδα (ένοικος πολυκατοικίας)
Διονυσία Ρώη....κα Χασάμπεη (ένοικος πολυκατοικίας)
Νότα Φιοράκη....μητέρα μικρού Θανασάκη (ένοικος πολυκατοικίας)
Τάκης Χριστοφορίδης....Κοσμάς (ταχυδρόμος)
Μπέλα Τζέσκα....Σμαράγδα (υπηρέτρια)
Ξένη Δράμαλη....Ελπίδα (Έλπα, θεία Πολύδωρου από Αμερική)
Έμμυ Ρίζου....έχει δώσει το αυτοκίνητό της για πλύσιμο στον Πολύδωρο
Λουκάς Μυλωνάς
Κική Μπιρμπίλη
Κώστας Παπαδόπουλος (ηθοποιός)....ηλικιωμένος υποψήφιος γαμπρός
Βιολέτα Σούλη....γυναίκα στο σκουπιδιάρικο
Τάκης Ζαχαράκης....γιατρός
Τάκης Γκιώκας....Θανασάκης
και οι:
Θεοχάρης Νάκος....θείος Μανώλη (σύζυγος Καλλιόπης)
Δημήτρης Νικολαΐδης....Δημήτρης Νικολαΐδης
Γιώργος Γιαλούρης....αδελφός Χαρίκλειας
Δημήτρης Τσουράπης....σκουπιδιάρης

Παραγωγή και παραλειπόμενα 
Η πολυκατοικία των γυρισμάτων βρίσκεται στο Παγκράτι, επί των οδών Υμηττού και Αρρύβου. 

Οι επικίνδυνες σκηνές της ταινίας, στις οποίες ο Πολύδωρος κρέμεται στον αέρα από την ταράτσα της πολυκατοικίας και περνά μέσα από τη τζαμαρία της εισόδου πραγματοποιήθηκαν από τον ίδιο τον Βέγγο, όπως το συνήθιζε, χωρίς τη βοήθεια κασκαντέρ. 

Η ταινία κυκλοφόρησε στις κινηματογραφικές αίθουσες στις 28 Φεβρουαρίου 1966  και, κόβοντας 420.339 εισιτήρια, κατατάχθηκε στην 8η θέση ανάμεσα σε 101 ταινίες της ίδιας σεζόν.  Κυκλοφόρησε και με τη μορφή ντιβιντί στις 21 Απριλίου 2003.

Παραπομπές

Εξωτερικοί σύνδεσμοι 
 Ο παπατρέχας στο Veggos.gr]
 Ο παπατρέχας στην Ταινιοθήκη της Ελλάδος
 Ο παπατρέχας στο Cine.gr

Ελληνικές ταινίες
Ταινίες του 1966
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Ερρίκου Θαλασσινού
Ταινίες σε σενάριο Ναπολέοντα Ελευθερίου
Ταινίες σχετικά με δυσλειτουργικές οικογένειες
Ταινίες γυρισμένες στην Ελλάδα
Ταινίες παραγωγής ΘΒ Ταινίες Γέλιου
Ταινίες σε παραγωγή Θανάση Βέγγου
Ελληνικές ασπρόμαυρες ταινίες